laion/Wikipedia-Exotic huggingface dataset:
ברז'ראק

בֶּרְזֶ'רַאק (בצרפתית: Bergerac; באוקסיטנית: Brageirac) היא עיירה וקומונה במחוז דורדון שבחבל אקיטן החדשה, שבדרום-מערב צרפת. במרחק 50 ק"מ דרומית מזרחית מפריגור בירת המחוז, 93 ק"מ מזרחית לבורדו ו-100 ק"מ צפונית מערבית לטולוז. ברז'ראק נחשבת לבירת הטבק של צרפת, ומהווה גם מרכז לתעשיית יין. אזור ברז'ראק מיושב מאז התקופה הפריהיסטורית. שרידים מהתרבות המוסטרית התגלו בקרבת מקום. בתחומי העיירה נתגלו שרידי ישוב נאוליטי. מהישוב בתקופה המרובינגית נשאר בית הקברות. בימי הביניים התפתחה העיר כנקודת מוקד מסחרית על נהר הדורדון, והיוותה בירה של החבל. בתקופת הרפורמציה הייתה ברז'ראק מעוז לפרוטסטנטיזם. ב-1577 נחתם בברז'ראק "שלום ברז'ראק"(אנ') בין מלך צרפת אנרי השלישי לבין מלך נווארה אנרי השני כנציג ההוגנוטים. ב-1620 צבא מלך צרפת לואי השלושה עשר כבש את העיר והרס את ביצוריה. לאחר שלואי הארבע עשר הכריז על הפרוטסטנטיות כבלתי חוקית רבים מתושביה הפרוטסטנטיים של ברז'ראק היגרו למדינות אחרות. בתקופת המהפכה הצרפתית הועברה בירת מחוז דורדון מברז'ראק לפריגו. מוזיאון הטבק Musee de Tabac. מוזיאון היין Musee de Vin. מנזר ריקולט (Le Cloître des Récollets) המנזר לשעבר משמש כיום כמושב מועצת היין, מציע טעימות יין. רכבות לבורדו וסרלה. קו אוטובוסים לפריגו פועל בימי החול. שדה התעופה של ברז'רק (אנ') משרת טיסות פנים צרפתיות ויעדים אירופיים קרובים. נמלי התעופה הקרובים נמצאים בטולוז (145? ק"מ) ובבורדו (170? ק"מ). פולין אוסטרוב ויילקופולסקי, פולין מדיה וקבצים בנושא ברז'ראק בוויקישיתוף אתר האינטרנט הרשמי של ברז'ראק (בצרפתית) ברז'ראק, ברשת החברתית פייסבוק ברז'ראק, ברשת החברתית אקס (טוויטר) ברז'ראק, ברשת החברתית אינסטגרם ברז'ראק, ברשת החברתית LinkedIn אתר התיירות של ברז'ראק (באנגלית) ו(בצרפתית) ברז'ראק, באתר אנציקלופדיה בריטניקה (באנגלית)
דרק קונולי

דרק קונולי (באנגלית: Derek Connolly; נולד בשנת 1976) הוא יוצר, מפיק ותסריטאי אמריקאי. קונולי נולד במיאמי. הוא למד בבית הספר התיכון פאלמטו במיאמי ובבית הספר לקולנוע באוניברסיטת ניו יורק. בשנת 2012 כתב והפיק את סרטו הראשון, "בטיחות איננה מובטחת", בו כיכבו אוברי פלזה ומארק דופלקס ועליו זכה במספר פרסים. בשנת 2015 השתתף בכתיבת הסרט שובר הקופות "עולם היורה", עליו היה מועמד לפרס סאטורן לתסריט הטוב ביותר. בשנת 2016 כתב את הסרט "משאיות מפלצתיות" (אנ'). בשנת 2017 השתתף בכתיבת הסרט המצליח "קונג: אי הגולגולת". בשנת 2018 כתב את הסרט שובר הקופות "עולם היורה: נפילת הממלכה" יחד עם קולין טרוורו. בשנת 2019 השתתף בכתיבת הסרט "פוקימון: הבלש פיקאצ'ו". באותה שנה כתב גם את הסרט "מלחמת הכוכבים - פרק 9: עלייתו של סקייווקר". קונולי השתתף גם בכתיבת הסרט "עולם היורה: השלטון", שמתעתד לצאת ביוני 2021. דרק קונולי, ברשת החברתית אקס (טוויטר) דרק קונולי, במסד הנתונים הקולנועיים IMDb (באנגלית) דרק קונולי, באתר AllMovie (באנגלית) דרק קונולי, באתר Rotten Tomatoes (באנגלית) דרק קונולי, באתר Box Office Mojo (באנגלית) דרק קונולי, במסד הנתונים הקולנועיים KinoPoisk (ברוסית) Kareem Tabsch, Safety Not Guaranteed: Miami Screenwriter Derek Connolly Turned an Internet Meme Into an Indie Film Success Story, Miami New Times, ‏2012-06-21 Jeff Sneider, Jeff Sneider, Connolly: College partnership leads to ‘Guaranteed’ success, Variety, ‏2012-11-29 (באנגלית) New Pixar Movie Coming From 'Safety Not Guaranteed' Writer Derek Connolly and 'Day & Night' Director Teddy Newton, /Film, ‏2012-11-29 (באנגלית) ‘Jurassic World’ Scribe Derek Connolly to Write ‘Metal Gear Solid’ Film (EXCLUSIVE), Variety, ‏2017-11-09 'Jurassic World' Writer Heads to 'Kong: Skull Island' (Exclusive), The Hollywood Reporter (באנגלית) 'Pacific Rim 2' Enlists 'Jurassic World' Writer Derek Connolly (Exclusive), The Hollywood Reporter (באנגלית) Justin Kroll, Justin Kroll, ‘Jurassic World 3’ to Hit Theaters in June 2021, Variety, ‏2018-02-21 (באנגלית)
קרחון מארס

קרחון מאדים או קרחון מארס (באנגלית: Mars Glacier) הוא קרחון בקצה הדרום-מזרחי של האי אלכסנדר, שבאנטארקטיקה. אורכו של הקרחון 11 קילומטרים; רוחבו 4 קילומטרים. הקרחון זורם לכיוון מערב, בין רכס פובוס, ומצוקי טו סטפ, ונשפך אל מדף הקרח ג'ורג' השישי. הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935. הקרחון נסקר לראשונה בשנת 1949 על ידי סקר שטחי חסות איי פוקלנד. הקרחון מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת מאדים (באנגלית: מארס). קרחון מארס באתר הסקר הגאולוגי של ארצות הברית קרחון מארס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי היסטוריה של שמות אתרים בסביבת הקרחון
תחנת מחקר

תחנת מחקר היא מעבדת מחקר, או אתר המשמש לשם ביצוע מחקר מדעי או סקרים או איסוף נתונים עבור מחקרים מדעיים. על פי רוב תחנות מחקר מצויות באתרים מרוחקים (שאינם מאפשרים איסוף נתונים וחזרה למוסד האקדמי או גוף חוקר בצורה קלה). התחנות נמצאות על פי רוב באזורים מרוחקים של העולם: בסמוך לאוקיינוסים, ואף בחלל החיצון (תחנת החלל הבינלאומית). תחנות ניסיון חקלאיות, המכונות בפשטות "תחנת ניסיונות"(אנ'), הן הסוג המוקדם והנפוץ ביותר של תחנות מחקר. תחנות כאלו נמצאות במדינות רבות. תחנות אלו מבצעות ניסויים, אוספות מידע ומכשירות מדענים בתחום האגרונומיה. תחנות מחקר ממוקמות באזור הארקטי, כגון תחנת המחקר המדעית צפון-מזרח (Северо-Восточная научная станция РАН) שהוקמה על ידי רוסיה, תחנת המחקר הארקטית מקגיל (McGill Arctic Research Station) שהוקמה על ידי אוניברסיטת מקגיל שבקנדה; תחנת המחקר הימאדרי שהוקמה על ידי הודו. באזור הארקטי יש מספר תחנות קרח נעות שהוקמו על ידי ברית המועצות (ולאחר התפרקות ברית המועצות הוקמו על ידי רוסיה) - הצפות על קרחונים באוקיינוס הארקטי. מדינות רבות הקימו תחנות מחקר באנטארקטיקה, ובהן: תחנת שווה שהוקמה על ידי יפן; תחנת מחקר האלי שהוקמה על ידי בריטניה; וטרול, שהוקמה על ידי נורווגיה. ישנן תחנות מחקר המקיימות מחקרים אקולוגיים או ביולוגיים, באתרים בעלי חשיבות מיוחדת (מיקום התחנה בתוך האזור מאפשר מחקר יעיל יותר, לצורך איסוף ועיבוד הנתונים), לדוגמה: תחנת המגוון הביולוגי טיפוטיני, שבאזור האמזונס, באקוודור. תחנות מעין אלה מוקמות גם באתרים בהם נדרשת שהות ממושכת לאיסוף הנתונים. לדוגמה - תחנת המחקר בפארק הלאומי גומבה שבטנזניה שהקימה ג'יין גודול, על מנת לחקור את השיפנזים החיים שם. ראו - תחנת החלל הבינלאומית תחנת המחקר המדעי הראשונה שהוקמה בישראל, הייתה תחנת הניסיונות בעתלית שהוקמה על ידי אהרון אהרונסון. בישראל תחנת מחקר ישראלית לחקר הים העמוק באתר "הידען" בחלל תחנת החלל הבינלאומית באתר סוכנות החלל הישראלית ההיסטוריה של תחנות החלל באתר מכון דווידסון באנטארקטיקה הצצה לתחנות המחקר באנטארקטיקה באתר mako תחנות מחקר באנטארקטיקה, סרטון באתר יוטיוב, 26 במאי 2020 אדם פאולר, "חלון סיבירי לעידן הקרח", כתבה באתר ה-BBC מחקר מדינות אסייתיות באזורים ארקטיים ההיסטוריה של תחנות הקרח הצפות תחנת הניסיונות בעתלית, באתר מט"ח
רוברט אבלה

רוברט אבלה (במלטזית: Robert Abela; נולד ב-7 בדצמבר 1977) הוא עורך דין ופוליטיקאי מלטזי, המכהן כראש ממשלת מלטה וכיושב ראש מפלגת העבודה של מלטה. אבלה נבחר לתפקיד בבחירות פנימיות ב-11 בינואר 2020, והחליף קודמו בתפקיד ג'וזף מוסקט לאחר שהתפטר. אבלה נולד לג'ורג' אבלה, נשיאה השמיני של מלטה ולאימו מרגרט, עובדת באוניברסיטה העתיקה של מלטה ומנהלת משרד עורכי הדין של המשפחה. הוא למד בבית ספר האחיות בסנטה לוצ'יה ובמכללת סנט אלויסיוס. בצעירותו, שיחק בנבחרת הכדורסל הלאומית והתמודד באליפויות הלאומיות בשנות התשעים של המאה העשרים. אבלה למד משפטים באוניברסיטת מלטה עד לשנת 2002, שם הכיר את אשתו לעתיד, לידיה, עימה התחתן בשנת 2008. בשנת 2012 נולדה בתם הבכורה, גיורגיה. ביוני 2017 נבחר לפרלמנט של מלטה ושימש כיועצו המשפטי של ראש הממשלה ג'וזף מוסקט. בכל שנותיו בפרלמנט נמנע מלהשמיע ביקורת כנגד ראש הממשלה ג'וזף מוסקט. בעקבות ההתנקשות בעיתונאית דפני קרואנה גליציה, היה סגן ראש הממשלה כריס פרן המועמד הטבעי להחליפו, אולם אבלה החליט להתמודד גם כן על התפקיד. במהלך מסע הבחירות הביע אבלה תמיכה בנקיטת גישה מחמירה יותר בנושא הגירה, והציג תוכנית חברתית (דיור ציבורי, תרופות חינם לקשישים ותנאי העסקה טובים יותר לעובדי צווארון כחול). לאורך כל מערכת הבחירות הוא לא התראיין לכלי תקשורת עצמאיים, והסתמך על ראיונות לכלי תקשורת הידידותיים למפלגתו. בבחירות שנערכו ב-12 בינואר 2020 ניצח אבלה בבחירות הפנימיות במפלגתו עם 9,342 מהקולות לעומת 6,798 קולות ליריבו כריס פרן. ב-13 בינואר הגיש ראש הממשלה ג'וזף מוסקט את התפטרותו ליו"ר הפרלמנט ג'ורג' ולה ומיד לאחר מכן מונה אבלה לראשות הממשלה. מדיה וקבצים בנושא רוברט אבלה בוויקישיתוף
פסגות מירנדה

פסגות מירנדה (באנגלית: Miranda Peaks) הם רכס של שש פסגות במזרח האי אלכסנדר, שבאנטארקטיקה. הפסגות משתרעות בכיוון צפון - דרום, בצידו הדרומי של קרחון אורנוס. שיא גובהן של הפסגות - 587 מטרים מעל פני הים. אזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הפסגות מופו בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'. שמן של הפסגות ניתן להן על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, ולצד מתן השם לקרחון אורנוס הסמוך נקראו הפסגות על שמו של מירנדה, אחד מ-32 הירחים של כוכב הלכת אורנוס (על שמו נקרא קרחון אורנוס). פסגות מירנדה באתר הסקר הגאולוגי של ארצות הברית פסגות מירנדה באתר הגאזט האנטארקטי המשווה SCAR של ממשלת אוסטרליה מפת אזור פסגות מירנדה תחזית מזג אוויר עדכנית; שעות זריחה ושקיעה של השמש והירח בפסגות מירנדה גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי היסטוריה של שמות אתרים בסביבת הקרחון
קרחון נפטון (אנטארקטיקה)

קרחון נפטון (באנגלית: Neptune Glacier) הוא קרחון בחוף המזרחי של האי אלכסנדר, שבאנטארקטיקה. אורכו של הקרחון 22 קילומטרים; רוחבו 7 קילומטרים. הקרחון זורם לכיוון מערב, ונשפך אל מפרץ ג'ורג' השישי ובו אל מדף הקרח ג'ורג' השישי דרומית לנקודת טריטון. הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935. הקרחון מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'. שפכו של הקרחון מופה לראשונה בשנת 1936, על ידי המשלחת הבריטית אל ארץ גרהאם; הקרחון נסקר בשנת 1949 על ידי משלחת חקר שטחי חסות איי פוקלנד, הקרחון כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה לשאר האתרים בסביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת נפטון. קרחון נפטון באתר הסקר הגאולוגי של ארצות הברית קרחון נפטון באתר הגאזט האנטארקטי המשווה SCAR של ממשלת אוסטרליה קרחון נפטון באתר mindat מחשבון מרחקים - המרחק בין קרחון נפטון לאתרים סמוכים מזג אוויר נוכחי מעודכן בקרחון נפטון תחזית מזג אוויר עדכנית ארוכת טווח עבור קרחון נפטון נתוני מזג אוויר היסטוריים עבור קרחון נפטון מידע גאוגרפי והיסטורי היסטוריה של שמות אתרים בסביבת הקרחון
יחסי מלזיה–תאילנד

יחסי מלזיה–תאילנד הם היחסים דו-צדדיים שבין מלזיה לבין תאילנד. למלזיה שגרירות בבנגקוק; ואילו לתאילנד שגרירות בקואלה לומפור וכן קונסוליה-כללית בג'ורג' טאון ובקוטה בהרו. במאה ה-14, הפכה סולטנות מלאקה לפרוטקטורט ומדינת חסות ששילמה מיסים לשושלת מינג שבתמורה הגנה על מלאקה מפני אויביה ואפשרה לסולטנות להמשיך ולהחזיק מעמד. הכוח הסיני הרחיק מהסולטנות את סיאם ומג'פהיט מפני כיבוש מלאקה, וכן נכנסה למלחמה עם פורטוגל שניסתה לכבוש את הסולטנות. עם ייסוד מלאקה, תושבי המקום הושפעו מהבודהיזם וההינדואיזם. על פי מקורות מאותה תקופה, כשהמלך פרמסווארה ייסד את מאלאקה, המדינה הותקפה פעמים תכופות על ידי מג'פהיט וכן אויבתה מצפון ומדרום, ממלכת איותאיה. מלאקה אכן הצליחה להחזיק מעמד מול המתקפות מצד שכנותיה. פאראמסווארה החליט לשלוח שגריר לבייג'ינג במטרה להפוך את שושלת מינג לבעלת בריתו, ואכן כך קרה. לאחר ההסכם בין המדינות, איותאיה ומג'פהיט לא ניסו לתקוף את מלאקה. לפי תעודות מאוחרות יותר, בעת ביקור של האדמירל הסיני-מוסלמי ג'נג הו, פרמסווארה התאסלם, ובעקבותיו הלכה והתפשטה האסלאם בשטחי שלטונו. שושלת מינג התריעה בפני תאילנד ומג'פהיט שלא לתקוף את הסולטנות, והעניקה לשליט מלאקה את התואר מלך. הסולטנות פרחה בזכות ההגנה הסינית מפני הכוחות השונים שאיימו לתקוף אותה. תאילנד, ששילמה מיסים לסין נאלצה לציית להוראתה שלא לתקוף את הסולטנות. שתי המדינות משתתפות כיום מדי שנה בתרגיל CARAT יחד עם מדינות אחרות ממזרח אסיה, והן בנגלדש, אינדונזיה, קמבודיה, ברוניי, הפיליפינים וסינגפור. שתי המדינות גם הכריזו על תוכנית משותפת להחלפת גדר הגבול ביניהן בחומה לפי הצעת משרד הביטחון התאילנדי. מדיה וקבצים בנושא יחסי מלזיה–תאילנד בוויקישיתוף Embassy of Malaysia Bangkok, משרד החוץ של מלזיה Royal Thai Embassy, Kuala Lumpur, שגרירות תאילנד במלזיה וורן י. כהן, East Asia in the Center, הוצאת אוניברסיטת קולומביה, 2000, מסת"ב 9780231101097 קנת' צ'ייס, Firearms: A Global History to 1700, הוצאת אוניברסיטת קמברידג', 2003, עמ' 51, ISBN 9780521822749 קרל האק, טוביאס רטיג, Colonial Armies in Southeast Asia, Routledge, 2005, עמ' 21, ISBN 9780203414668 CARAT 2016 Series Kicks Off in Malaysia, Aiming for Increased Complexity with Allies and Partners, Americas Navy PRAWIT WANTS TO BUILD A WALL ALONG BORDER WITH MALAYSIA, khaosodenglish
קרחון נפטון

האם התכוונתם ל... אנטארקטיקה קרחון נפטון (אנטארקטיקה) – קרחון באי אלכסנדר, שבאנטארקטיקה קנדה קרחון נפטון (קולומביה הבריטית) – קרחון בפרובינציית קולומביה הבריטית, שבקנדה
רשימת הפרסים והמועמדויות של לאונרדו דיקפריו

לאונרדו דיקפריו היה מועמד לפרסים רבים לאורך השנים, וזכה בחלקם. היה מועמד שש פעמים לפרס האוסקר; על הופעתו בסרט: "מה עובר על גילברט" (1993) ועל כיכובו בסרטים: "הטייס", "לגעת ביהלום", מה עובר על גילברט וכן היה מועמד על הפקה ומשחק בסרט "הזאב מוול סטריט". לבסוף הוא זכה בפרס האוסקר לשחקן הטוב ביותר לשנת 2015 על תפקידו בסרט "האיש שנולד מחדש". כן היה מועמד 11 פעמים לפרס גלובוס הזהב. הוא זכה בפרס זה שלוש פעמים, על משחקו בסרטיו של מרטין סקורסזה "הטייס" ו"הזאב מוול סטריט" ובסרטו של אלחנדרו גונסלס איניאריטו, "האיש שנולד מחדש". על משחקו ב"האיש שנולד מחדש" זכה גם בפרס גילדת שחקני המסך ובפרס באפט"א לקולנוע. Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) I. P. A. Admin, IPA Reveals Nominations for the 28th Satellite™ Awards | International Press Academy (באנגלית אמריקאית) Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית)
קרטר בייס

קרטר לורד בייס (באנגלית: Carter Loard Bays; נולד ב-12 באוגוסט 1975) הוא תסריטאי, מפיק וזמר אמריקאי. בייס נולד בעיר קליבלנד שבאוהיו. הוא למד בבית ספר תיכון בשייקר הייטס. בשנת 1996 הפך למתמחה ב-MTV יחד עם קרייג תומאס. בשנת 1997 סיים את לימודיו באוניברסיטת וסליין (אנ'). בייס החל את הקריירה שלו לאחר סיום לימודיו, כשהחל לכתוב יחד עם קרייג תומאס לתוכנית "לייט שואו עם דייוויד לטרמן" בהנחיית דייוויד לטרמן. בשנת 2003 יצר והפיק יחד עם תומאס את הסיטקום "משחקי גודווין" (אנ') עבור רשת הטלוויזיה פוקס. באמצע כתיבתה הודיעה פוקס כי הסדרה תקוצר מ-13 פרקים ל-7, וכי לא תופק לסדרה עונה נוספת. בשנים 2003–2004 כתב יחד עם תומאס לסיטקום "אוליבר בין" (אנ'). בשנים 2004–2005 כתב יחד עם תומאס לסדרה "Quintuplets" (אנ'). בשנת 2005 כתב יחד עם תומאס לסדרת הטלוויזיה "אבא אמריקאי". בשנים 2005–2014 יצר והפיק יחד עם תומאס את סדרת הטלוויזיה המצליחה "איך פגשתי את אמא", שהייתה מועמדת ל-72 פרסים וזכתה ב-19, בהם עשרה פרסי אמי. הסדרה נכתבה עקב חוויותיהם של בייס ושל תומאס ואשתו במהלך חייהם בניו יורק. במרץ 2014, פורסם כי לאור הצלחתה של הסדרה וסיומה בעונה הקרובה, החלה רשת CBS להפיק סדרת ספין אוף בשם "איך פגשתי את אבא". עם שחקני הסדרה אמורים היו להימנות גרטה גרוויג, קריסטה רודריגז, אנדרו סנטינו, סלינה גומז, דרו טארבר, ניקולאס ד'אגוסטו ואנדרס הולם, אך במאי 2014 התפרסם כי סדרת הבת לא תעלה לשידור. עם זאת, בשנת 2022 עלתה לבסוף הסדרה "איך פגשתי את אבא" ברשת הולו, המהווה סדרת המשך עצמאית לסדרה "איך פגשתי את אמא" שבייס מכהן בה כמפיק בפועל. בשנת 1996 הקים בייס יחד עם תומאס את להקת "The Solids" (אנ'), שגם ביצעה שירים לסדרות הטלוויזיה "איך פגשתי את אמא" ו"אוליבר בין". בשנת 2010 כתבו בייס ותומאס עבור סדרת הטלוויזיה "איך פגשתי את אמא" את השיר "Nothing Suits Me Like a Suit" (אנ'), שהיה מועמד לפרס אמי על מוזיקה ומילים מקוריות (אנ'). בייס מתגורר בניו יורק יחד עם אשתו, דניס קוקס בייס ושלושת ילדיהם. שתיים מבנותיו הופיעו בתפקידי אורח בסדרה "איך פגשתי את אמא". קרטר בייס, במסד הנתונים הקולנועיים IMDb (באנגלית) קרטר בייס, במסד הנתונים הקולנועיים KinoPoisk (ברוסית) קרטר בייס, באתר MusicBrainz (באנגלית) Michael Ausiello (2012-10-25). "Fox Cuts Episode Order For Midseason Comedy The Goodwin Games in Half". TVLine. נבדק ב-2012-11-02. "TV Summer School: How to Create and Run a Successful Sitcom". E! Online. 6 באוגוסט 2007. אורכב מ-המקור ב-29 ביוני 2011. נבדק ב-11 בנובמבר 2009. {{cite web}}: (עזרה) מאיה פז, ‏ילדים, תכירו: הכוכבים החדשים של "איך פגשתי את אבא", באתר ‏מאקו‏, 19 במרץ 2014 מערכת ערוץ התרבות, ‏מתה בלידה: "איך פגשתי את אבא" בוטלה, באתר ‏מאקו‏, 14 במאי 2014 Chow, Greg (1 באפריל 2014). "5 Essential 'How I Met Your Mother' Music Moments". RollingStone. נבדק ב-22 במרץ 2015. {{cite web}}: (עזרה) "Archived copy". אורכב מ-המקור ב-2015-03-28. נבדק ב-2015-03-18. {{cite web}}: (עזרה)
מטרו (קומיקס)

מטרו הוא ספר קומיקס מצרי פורץ דרך, שנכתב על ידי מגדי א-שאפעי, ויצא לאור בינואר 2008, תחת שלטונו של חוסני מובארכ, ומתאר את הקושי והשחיתות של המוסד המצרי תחת שלטונו הדיקטטורי. הספר יצא תחת הוצאת מלמה המצרית אך בתוך זמן קצר המשטרה של מובארכ פשטה על ההוצאה וגנזה את הספרים. כחמש שנים לאחר מכן, כשעלה לשלטון הנשיא עבד אל-פתאח א-סיסי, הותר הספר לפרסום וכיום הוא נמכר בקהיר ובאזורים הקרובים לה, ומלבד זאת גם באתרי מכירות של קומיקס ערבי (ראו: קישורים חיצוניים; ToshFesh) קומיקס פוליטי מצרי שמספר על כאשר שחאב, מעצב תוכנה צעיר, המתמודד עם כריש הלוואות, ונראה כי כל דרכי הבריחה במצרים המושחתת והכאוטית של מובארכ סגורים בפניו. קבלת עזרה מהבנק בלתי אפשרית ללא קשרים, ודודה של שחאב בחו"ל לא רוצה שום קשר לצרותיו. איש עסקים רב עוצמה מציע סיוע, אך למחרת שחאב רואה אותו נדקר בסמטה ― ומילותיו האחרונות של האיש מרמזות על קונספירציה המשתרעת על גבהו של המשטר. שאחב יוצא למסע בריחה מהדיקטטורה שמחסלת את מתנגדיה כדי להינצל כלכלית ופיזית. מטרו הוא הרומן הגרפי הראשון במצרים ובעולם הערבי בכלל, ודיוקן של עוני ושחיתות תחת שלטונו של מובארכ. כאשר פורסם לראשונה בינואר 2008, הוא נאסר במהרה על רקע "פגיעה במוסר הציבורי": המשטרה פשטה על הוצאת מלמה, החרימה את כל עותקי הספר, ואסרה על מלמה להדפיס עותקים נוספים. מגדי א-שאפעי, כותב הספר, כמו גם המפרסם מוחמד אל-שרקאווי, הואשמו על פי סעיף 178 לחוק העונשין המצרי (מה שמפליל את ההדפסה או ההפצה של פרסומים ש"הפרו את ההגינות הציבורית") ובסופו של דבר קנסו כל אחד ב-5,000 לירות מצריות (כ-1108 שקלים חדשים). תרגום לאנגלית מאת צ'יפ רוזטי ראה אור ביוני 2012. עם זאת, עד לאחרונה, הספר עדיין לא היה זמין במצרים בשפת המקור שלו. רק חמש שנים אחר כך, הספר חזר שוב אל המדפים בערבית. הוא פורסם מחדש באוגוסט 2012 על ידי חברת "The Comic Shop", ההוצאה הראשונה בעולם הערבי שמתמחה בספרי קומיקס למבוגרים, שהושקה באוקטובר 2011 (חלק גדול מאתר האינטרנט שלהם עדיין נמצא בבנייה, אך הם מציעים מבחר גדול של רומנים גרפיים אחרים מהמזרח התיכון, בערבית ובאנגלית כאחד). במצרים, הספר נמכר כעת בחנות 'קוטוב חאן' שבקהיר, המפרסמת את עצמה כחנות היחידה במדינה עם עותקים רשמיים. לאחר פרסום העותקים מחדש ללא הגבלה, החלה מהפכת קומיקס בעולם הערבי, שמתבטאת בצריכה ויצירה מוגברת של קומיקס ערבי, בתאוצה עצומה שכוללת הוצאות קומיקס ערביות, כדוגמת "خارج السيطرة" שפורסמה בשנת 2011. באותה שנה ההוצאה נוסדה במטרה לגרום ל"התפשטות קומיקס ברחבי מצרים והמזרח התיכון כמו אש בשדה קוצים." עם זאת, קיימות דאגות צנזורה תחת כהונתו של עבד אל פתאח א-סיסי, כולל התקפות על חופש העיתונות ועלייה בתביעות בגין 'העלבת הנשיא'. א-שאפעי, כותב הספר, הוסיף בראיון עמו כי, "זה אמצעי תקשורת אמנותי שנגיש גם למבוגרים צעירים וגם למבוגרים. הקורא יכול ליצור עולם משלו בין הפאנלים. זו אמנות חדשה יחסית ויש כמה כישרונות שהולכים וגדלים במצרים ובלבנון." מכיוון שבזמן היציאה שלו, הספר נגנז, הפרסום שלו בעולם הגיע רק לאחר הרבה זמן, אך כן היו כאלה שדירגו אותו: אתר GoodReads נתן לו 3 מתוך 5 כוכבים. גם אתר אמזון דירג אותו באותו הציון. אתר האינטרנט הרשמי של מטרו הספר "מטרו" לקריאה באינטרנט (בצרפתית) אתר למכירת קומיקס ערבי - ToshFesh ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
קרייג תומאס (תסריטאי)

קרייג דייוויד תומאס (באנגלית: Craig David Thomas; נולד ב-26 ביוני 1971) הוא תסריטאי, מפיק, שחקן וזמר אמריקאי. בייס נולד בעיר סנט קלאוד (אנ') שבמינסוטה. בשנת 1996 הפך למתמחה ב-MTV יחד עם קרטר בייס. בשנת 1997 סיים את לימודיו באוניברסיטת וסליין (אנ'). תומאס החל את הקריירה שלו לאחר סיום לימודיו, כשהחל לכתוב יחד עם קרטר בייס לתוכנית "לייט שואו עם דייוויד לטרמן" בהנחיית דייוויד לטרמן. בשנים 1996–1998 שיחק בתפקידים קטנים בסדרות הטלוויזיה "ER", "NYPD Blue", "מכושפות" ועוד. בשנת 2003 יצר והפיק יחד עם בייס את הסיטקום "משחקי גודווין" (אנ') עבור רשת הטלוויזיה פוקס. באמצע כתיבתה הודיעה פוקס כי הסדרה תקוצר מ-13 פרקים ל-7, וכי לא תופק לסדרה עונה נוספת. בשנים 2003–2004 כתב יחד עם בייס לסיטקום "אוליבר בין" (אנ'). בשנים 2004–2005 כתב יחד עם בייס לסדרה "Quintuplets" (אנ'). בשנת 2005 כתב יחד עם בייס לסדרת הטלוויזיה "אבא אמריקאי". בשנים 2005–2014 יצר והפיק יחד עם בייס את סדרת הטלוויזיה המצליחה "איך פגשתי את אמא", שהייתה מועמדת ל-72 פרסים וזכתה ב-19, בהם עשרה פרסי אמי. הסדרה נכתבה עקב חוויותיהם של בייס ושל תומאס ואשתו במהלך חייהם בניו יורק. במרץ 2014, פורסם כי לאור הצלחתה של הסדרה וסיומה בעונה הקרובה, החלה רשת CBS להפיק סדרת ספין אוף בשם "איך פגשתי את אבא". עם שחקני הסדרה אמורים היו להימנות גרטה גרוויג, קריסטה רודריגז, אנדרו סנטינו, סלינה גומז, דרו טארבר, ניקולאס ד'אגוסטו ואנדרס הולם, אך במאי 2014 התפרסם כי סדרת הבת לא תעלה לשידור. עם זאת, בשנת 2022 עלתה לבסוף הסדרה "איך פגשתי את אבא" ברשת הולו, המהווה סדרת המשך עצמאית לסדרה "איך פגשתי את אמא" שתומאס מכהן בה כמפיק בפועל. בשנת 2007 שיחק בסרט זוכה הפרסים "אני לא שם". בשנת 1996 הקים תומאס יחד עם בייס את להקת "The Solids" (אנ'), שגם ביצעה שירים לסדרות הטלוויזיה "איך פגשתי את אמא" ו"אוליבר בין". בשנת 2010 כתבו תומאס ובייס עבור סדרת הטלוויזיה "איך פגשתי את אמא" את השיר "Nothing Suits Me Like a Suit" (אנ'), שהיה מועמד לפרס אמי על מוזיקה ומילים מקוריות (אנ'). קרייג תומאס, במסד הנתונים הקולנועיים IMDb (באנגלית) קרייג תומאס, במסד הנתונים הקולנועיים KinoPoisk (ברוסית) קרייג תומאס, באתר MusicBrainz (באנגלית) "How I Met Your Mother Boss on Barney's Bride: "It Had to Be Her"". TV Guide. נבדק ב-2012-05-15. List of notable Wesleyan University alumni, Wesleyan University website Michael Ausiello (2012-10-25). "Fox Cuts Episode Order For Midseason Comedy The Goodwin Games in Half". TVLine. נבדק ב-2012-11-02. "Hot List: Craig Thomas & Carter Bays". TVWeek. אורכב מ-המקור ב-2011-08-16. נבדק ב-2009-04-15. "TV Summer School: How to Create and Run a Successful Sitcom". E! Online. 6 באוגוסט 2007. אורכב מ-המקור ב-29 ביוני 2011. נבדק ב-11 בנובמבר 2009. {{cite web}}: (עזרה) מאיה פז, ‏ילדים, תכירו: הכוכבים החדשים של "איך פגשתי את אבא", באתר ‏מאקו‏, 19 במרץ 2014 מערכת ערוץ התרבות, ‏מתה בלידה: "איך פגשתי את אבא" בוטלה, באתר ‏מאקו‏, 14 במאי 2014 Chow, Greg (1 באפריל 2014). "5 Essential 'How I Met Your Mother' Music Moments". RollingStone. נבדק ב-22 במרץ 2015. {{cite web}}: (עזרה)